വീട്ടുമുറ്റത്ത് നിര്ത്തിയിട്ട കാര് അടിച്ചുതകര്ത്തു നെടുങ്കണ്ടം: പാമ്ബാടുംപാറയില് വീട്ടുമുറ്റത്ത് പാര്ക്ക് ചെയ്തിരുന്ന കാര് സാമൂഹികവിരുദ്ധര് അടിച്ചുതകര്ത്തു. ചൊവ്വാഴ്ച രാത്രിയിലാണ് സംഭവം. പുതുക്കാട് കോളനിയിലെ താമസക്കാരനും തോട്ടം തൊഴിലാളിയുമായ മൂര്ത്തിയുടെ കാറിന്റെ പിന്ഭാഗത്തെ ചില്ലുകളാണ് സാമൂഹിക വിരുദ്ധര് അടിച്ചുതകര്ത്തത്. വാഹനം സ്വന്തംവീട്ടിലേക്ക് കൊണ്ടുപോകാന് വഴിയില്ലാത്തതിനാല് അയല്വാസിയുടെ വീട്ടുമുറ്റത്താണ് പാര്ക്ക് ചെയ്യുന്നത്. രാവിലെ വാഹനം എടുക്കാന് മൂര്ത്തി എത്തിയപ്പോഴാണ് ചില്ല് തകര്ത്തതായി കണ്ടത്. തുടര്ന്ന് വണ്ടന്മേട് പോലീസിനെ വിവരം അറിയിച്ചു. പോലീസെത്തി വിശദമായ പരിശോധനകള് നടത്തി കേസെടുത്തു. പാമ്ബാടുംപാറ, പുതുക്കാട് തുടങ്ങിയ സ്ഥലങ്ങളില് സാമൂഹികവിരുദ്ധരുടെ ശല്യം രൂക്ഷമാണെന്ന് നാട്ടുകാര് പറഞ്ഞു. മദ്യപസംഘങ്ങള് രാത്രികാലങ്ങളില് മേഖലയില് വലിയ ശല്യമാണ്. മദ്യപിച്ചശേഷം പരസ്പരം സംഘര്ഷത്തില് ഏര്പ്പെടുന്നതും അസഭ്യവര്ഷം നടത്തുന്നതും പതിവാണ്. വഴിയോരങ്ങളിലെ വസ്തുക്കള് ഇക്കൂട്ടര് നശിപ്പിക്കുകയും ചെയ്യുന്നു. പാമ്ബാടുംപാറ, പുതുക്കാട് തുടങ്ങിയ സ്ഥലങ്ങളില് പോലീസ് പട്രോളിങ് നടത്തണമെന്നാണ് പ്രദേശവാസികളുടെ ആവശ്യം.